Xhamia Shahi e Muazampurit

Xhamia Shahi e Muazampurit (, ) është një faltore me gjashtë kupola e shekullit të XV e vendosur në afërsi të Sonargaonit, qytet historik i Bangladeshit.

 Historia 
Sipas një mbishkrimi në pjesën e mbrapme të xhamisë, ajo u ndërtua gjatë mbretërimit të Shamsudin Ahmad Shah, sulltani i Bengalit midis viteve 1432 dhe 1436. Megjithëse mbishkrimi është prishur, disa pjesë të tij është mundur të deshifrohen. Ndërtimi i saj i atribuohet zyrtarëve Firuz Khan dhe Ali Musa.

Në jug të xhamisë gjendet mazari një-katësh i Shah Langarit, që përmendet gjithashtu si Shah Alam nga banorët e vendit. Ai thuhet se ishte një fisnik fetar nga Bagdadi që e braktisi pasurinë për të bërë një jetë asketike. Ai u vendos në qytetin e Sonargaonit, ku vdiq dhe u varros. Përreth xhamisë ka edhe shumë struktura të tjera identiteti i të cilave nuk është konfirmuar.

 Përshkrimi 
Xhamia gjendet në fshatin Mohzumpur/Mazampur (më parë i quajtur Muazampur) në komunën e Xhampurit, upazila Sonargaon, distrikti i Narajanganxhit. Ajo është e vendosur afër pazarit brenda një oborri të rrethuar bashkë me mazarin e Shah Langarit (Shah Alam) në jug të saj. Ajo gjendet  në juglindje të stacionit të autobusit të Madanpurit në autostradën Dhaka-Chittagong.

Është një ndërtesë drejtkëndore me përmasa  me  së brendshmi dhe  me  së jashtmi me dy kullëza tetëkëndore në këndet e përparshmëm. Muret janë  të trashë. Në murin lindor ndodhen 3 dyer harkore dhe një derë e ngjashme në muret veriore dhe jugore. Pjesa e jashtme e murit perëndimor të xhamisë paraqet dekorime të bukura me tulla të lakuara me motive vendase. Një pjesë e këtij muri është dekoruar me panele me kolona anash, që kanë formë harku shumë-kuspor të zbukuruar me motive vargjesh dhe varësesh. Poshtë këtyre motiveve të varëseve ndodhen panele drejtkëndore që kanë dy degë të lëkundura, që është një motiv i rrallë zbukurues.

Dy shtylla tetëkëndore prej guri e ndajnë brendësinë e xhamisë në dy kthina dhe tre korridore, që mbulohen nga çatia me gjashtë kupola të vendosura mbi pendentivët e mureve rrethuese. Gjashtë shtyllat e mureve janë të vendosura nga dy në muret lindore dhe perëndimore dhe nga një në muret veriore dhe jugore.

Nga tre mihrabët gjysmë-rrethorë, mihrabi më i madh qëndror është prej guri të zi dhe i lakuar me kuspe trefletëshe. Ai është i dalë, zbukuruar me shtylla prej guri të zi dhe punime artizanale me dizajne kambanash dhe vargjesh. Një model i tillë i harkut të mihrabit shihet edhe te Xhamia e Fateh Shahut (1484) në Magrapra dhe te Xhamia e Devanbaghut (shekulli i XVI). Madhësia e tullave të përdorura për ndërtimin e xhamisë janë  me  me . Shumica e pllakave të terrakotës në murin e mihrabit qëndror mbijetojnë akoma.

Xhamia historike mbijeton akoma pas fazave të ndryshme të rinovimit. Duke u rinovuar ajo është modernizuar, pasi është zgjeruar në lindje me një verandë dhe një minare të ndërtuar nga e para në veri-lindje të saj. Ajo përdoret akoma si një xhami kongregacionale ku besimtarët mund të falen 5 herë në ditë. Tanimë zona e xhamisë është rreth  e gjatë dhe  e gjerë. Është më e gjatë në aksin veri-jug. Ajo ka 3 korridore dhe 2 kthina. Xhamia ka një tërësi prej gjashtë kupolash.

 Galeri Pamjesh

Shiko gjithashtu
 Xhamia e Pathrailit
 Xhamia Goaldi
 Xhamia e Baba Adamit
 Xhamia e Atias
 Xhamia me 201 kupola
 Xhamia e Aurangzebit
 Mazari dhe Xhamia e Haxhi Baba Saleh
 Sonargaoni
 Panam Nagari
 Xhamia Sat Gambuxh
 Xhamia e Khan Mohamad Mridhas
 Husaini Dalani
 Xhamia e Shahbaz Khanit
 Azimpur Dajera Sharif Khankah
 Islami në Bangladesh
 Arkitektura e Bengalit
 Lista e xhamive në divizionin e Dhakës
 Lista e monumenteve të rëndësishme në divizionin e Dhakës
 Lista e vendeve arkeologjike në divizionin e Dhakës

Referime

Bibliografia






Kategoria:Ndërtesa të përfunduara në shekullin XV
Kategoria:Xhami në Bangladesh